钦定古今图书集成/明伦汇编/氏族典/第411卷 > 《廖用贤尚友录》 > 杜恕
## 钦定古今图书集成/明伦汇编/氏族典/第411卷 > 《廖用贤尚友录》 > 杜恕

按《魏志杜畿传》：“畿子恕，字务伯，太和中，为散骑黄门
侍郎。在朝八年，论议亢直，出为弘农太守。数岁，转赵
相，以疾去官。起为河东太守。岁馀，迁淮北都督护军，
复以疾去。顷之，拜御史中丞，复出为幽州刺史。时征
北将军程喜屯蓟，劾奏恕，下廷尉，免为庶人，徙章武
郡。嘉平四年，卒于徙所。”